CELEX: 61979CJ0015
Language: el
Date: 1979-11-08 00:00:00
Title: Απόφαση του Δικαστηρίου (δεύτερο τμήμα) της 8ης Νοεμβρίου 1979. # P.B. Groenveld BV κατά Produktschap voor Vee en Vlees. # Αίτηση για την έκδοση προδικαστικής αποφάσεως: College van Beroep voor het Bedrijfsleven - Κάτω Χώρες. # Κρέας ίππου. # Υπόθεση 15/79.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ (δεύτερο τμήμα)
   της 8ης Νοεμβρίου 1979 (
         *1
      )
   
   Αντικείμενο της υποθέσεως:
   Ερμηνεία του άρθρου 34 της Συνθήκης ΕΟΚ, σε σχέση με την ισχύουσα στις Κάτω Χώρες κανονιστική ρύθμιση με την οποία απαγορεύεται σε κάθε παραγωγό αλλαντικών η διατήρηση αποθεμάτων και η επεξεργασία κρέατος μονωνύ-χων.
   Διατακτικό της αποφάσεως:
   Στο παρόν στάδιο εξελίξεως του κοινοτικού δικαίου, ένα εθνικό μέτρο με το οποίο απαγορεύεται σε κάθε παραγωγό αλλαντικών η διατήρηση αποθεμάτων και η επεξεργασία κρέατος ίππου δεν είναι ασυμβίβαστο προς το άρθρο 34 της Συνθήκης, εάν δεν συνεπάγεται καμιά διαφορά στην μεταχείριση μεταξύ των προϊόντων τα οποία προορίζονται προς εξαγωγή και των προϊόντων τα οποία διατίθενται στο εμπόριο στο εσωτερικό του οικείου κράτους μέλους.
   Πρόταση του γενικού εισαγγελέα:
   Πρότεινε να δοθεί η απάντηση ότι η απαγόρευση παραγωγής παρασκευασμάτων με βάση το κρέας ίππου, την οποία επιβάλλουν στους παραγωγούς αλλαντικών οι εσωτερικοί κανόνες ενός κράτους μέλους, υπάγεται στην έννοια των «μέτρων ισοδυνάμου αποτελέσματος προς ποσοτικούς περιορισμούς» κατά τα άρθρα 30 και 34 της Συνθήκης ΕΟΚ.
   (
         *1
      )	Γλώσσα διαδικασίας: η ολλανδική.